SK
23.1.2023
Úradný vestník Európskej únie
C 24/73
Žaloba podaná 24. novembra 2022 – Pumpyanskiy/Rada (Vec T-740/22) (2023/C 24/99) Jazyk konania: angličtina Účastníci konania Žalobca: Dmitry Alexandrovich Pumpyanskiy (Ekaterinburg, Rusko) (v zastúpení: G. Lansky, P. Goeth, A. Egger, advokáti) Žalovaná: Rada Európskej únie
Návrhy Žalobca navrhuje, aby Všeobecný súd: — v súlade s článkom 263, článkom 275 ods.
2 a článkom 277 ZFEÚ vyhlásil neuplatniteľnosť článku 2 ods.
1 písm.
f) a g) rozhodnutia Rady č. 2014/145/SZBP (1) zmeneného rozhodnutím Rady č. 2022/329/SZBP (2) a článku 3 ods.
1 písm.
f) a g) nariadenia Rady (EÚ) 269/2014 (3) zmeneného nariadením Rady (EÚ) 2022/330 (4) (ďalej len „sporné kritériá zaradenia do zoznamu“); — na základe článku 263 ZFEÚ zrušil rozhodnutie Rady (SZBP) 2022/1530 (5) zo 14. septembra 2022, ktorým sa mení rozhodnutie 2014/145/SZBP o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny, ako aj vykonávacie nariadenie Rady (EÚ) 2022/1529 (6) zo 14. septembra 2022, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny, v rozsahu, v akom sa tieto akty týkajú žalobcu (zoznam údajov č. 724; — uložil Rade povinnosť nahradiť trov konania podľa článku 134 rokovacieho poriadku.
Dôvody a hlavné tvrdenia Na podporu svojej žaloby žalobca uvádza štyri žalobné dôvody. 1.
Prvý žalobný dôvod založený na porušení práva žalobcu na obhajobu. 2.
Druhý žalobný dôvod založený na nesprávnom posúdení, ktorého sa dopustila Rada tým, že zaradila meno žalobcu do príloh k napadnutým aktom. 3.
Tretí žalobný dôvod založený na porušení povinnosti odôvodnenia stanovenej v článku 296 druhom odseku ZFEÚ. 4.
Štvrtý žalobný dôvod založený na protiprávnom porušení základných práv žalobkyne, vrátane práva na súkromný a rodinný život, obydlie a komunikáciu, ako aj na vlastníctvo.
Navyše žalobca uvádza žalobný dôvod podľa článku 277 ZFEÚ založený na tom, že sporné kritériá zaradenia do zoznamu sú v neodstrániteľnom rozpore so zásadou predvídateľnosti, s hodnotami v nej obsiahnutými a s princípom právneho štátu.
(1) (2) (3) (4) (5) (6)
Rozhodnutie Rady 2014/145/SZBP zo 17. marca 2014 o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (Ú. v.
EÚ L 78, 2014, s. 16).
Rozhodnutie Rady (SZBP) 2022/329 z 25. februára 2022, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (Ú. v.
EÚ L 50, 2022, s. 1).
Nariadenie Rady (EÚ) č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny (Ú. v.
EÚ L 78, 2014, s. 6).
Nariadenie Rady (EÚ) 2022/330 z 25. februára 2022, ktorým sa mení nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny (Ú. v.
EÚ L 51, 2022, s. 1).
Rozhodnutie Rady (SZBP) 2022/1530 zo 14. septembra 2022, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (Ú. v.
EÚ L 239, 2022, s. 149).
Vykonávacie nariadenia Rady (EÚ) 2022/1529 zo 14. septembra 2022, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny (Ú. v.
L 239, 2022, s. 1).